**Finantsanalüüsi seletuskirja näidis**

Finantsanalüüsi seletuskiri kirjutab lahti ePRIAs täidetud tulude/kulude tabeli Taotleja järgmise viie aasta tulude/kulude kohta

**Sissejuhatus**

Siin kirjeldatakse ära, milline majandusaasta on võetud tulude/kulude tabeli koostamise aluseks. Milline on prognoos, kuidas ettevõte planeerib oma rahavoogusid.

ePRIA tabelis raha jääk perioodi alguses (jooksval majandusaastal) siia lisada selgitus, nt 2024.a. 01.01. seisuga oli raha jääk 10 000 eurot.

Kas ettevõttes on põhikohaga töötajaid, kuidas jaguneb ettevõtte käive enne projektitoetuse taotlemist. Millal on planeeritud toetuse taotlusega seotud tegevustega alustada.

Kas tulud/kulud on arvestatud koos käibemaksuga või ilma käibemaksuta?

**Tulud**

*ePRIA vormil Kaupade ja teenuste müük*

Selgitada, milliste tuludega on tulude prognoosis arvestatud (üherealine number ei anna ülevaadet, kuidas on tulud tabelis kujunenud)

Tegevustulud tuleb näidata tululiikide kaupa ja selgitada tulude prognoosimise eeldused. Tegevustulude prognoos peab põhinema realistlikul nõudlusel.

Kirjeldada mis aastast on planeeritud projektiga seotud tulud?

Tegevustulude kujunemisel näidata ära viie aasta prognoositav juurdekasv iga tululiigi lõikes koos põhjendusega.

Hea on siia tuua ka detailne tabel, kus kõik tulud lahti kirjutatud.

**Kulud**

*ePRIA vormil Majanduskulud ja Personali juhtimiskulud*

Majanduskulud:

1) Muutuvkulud. Käideldavatest mahtudest sõltuvad: energiakulu, transpordikulud, reklaami ja tutŕustuskulud jne; ja varade mahust sõltuvad: seadmete hoolduse teenus ja materjalid.

Kõik mahud tuleb selgitada, kuidas vastavad sisendid tulude/kulude tabelisse on saadud.

2) Püsikulud. Sisse ostetavad teenused nt rent, töövahendite kulud, muud tegevuskulud.

Personali ja juhtimiskulud

Tööjõukulud, administratiivkulud,

Siia kirjeldada töötajate arv ja kuidas on toimunud töötasu arvestus. Kirjeldada ka seda, kas on täistöökoht või osaline või hooajaline.

Iga muutus tuleb siduda majanduslikult põhjendatud tegevusnäitajatega (tarbimise maht, varade maht). Ülejäänud kulud (kulum, finantseerimiskulud, maksud jne) ei kuulu tegevuskulude kalkulatsiooni hulka.

**Finantseerimine**

Siia kirjeldada, millistest vahenditest kaetakse projekti omafinantseering. Millistest vahenditest kaetakse projekti omafinantseering ja jooksvad kulud? (Jälgige, et need kajastuksid ka raamatupidamisaruannetes (kasumiaruanne) ja finantsprognoosides)

Kui on plaanis kasutada laenu ettevõtte tegevuste finantseerimiseks, siis tooge välja laenu andja ning mis tingimustel laen võetakse/saadakse (laenu periood, intressid, tagatis jmt) Kas on olemas laenuleping või eelkokkulepe?

Juhul, kui ettevõte ei ole tegevust veel käivitanud, siis missugustest eeldustest või infost lähtuvalt on koostatud finantsprognoosid ja planeeritud tulud-kulud?